מקורות למסכת פסחים – דף 3

(1) לסיים את המקורות מדף 2

(2) גמרא עד דף ב. "אסור באורן של כוכבים", רש"י, תוס', תוס' רי"ד

בענין תוד"ה וכדרב יהודה – רש"י ד"ה הבקר אור כתיב, תוס' שאנץ ד"ה כמאן דאמר, תוס' ב"מ פג: "ור"ח פירש ... יכנס אדם בכי טוב"

[בענין תוד"ה יכנס – תוס' ב"ק ס: ד"ה לעולם]

[בענין חושך – העמק דבר בראשית א:ה, אדרת אליהו שם א:ד בסוף דבריו, אבן עזרא ורד"ק ישעיה מה:ז]

בענין תוד"ה כדתנן – ריטב"א ד"ה הא קמ"ל, מהר"ם חלאווה ד"ה הנודר, [מאירי ד"ה הנודר מן האור]

(3) גמרא עד דף ב: "ולא ניתן להצילו בנפשו", רש"י, תוס'

האם מותר להרוג את הבא במחתרת אם מסופקים אנו האם בא על עסקי נפשות?

רש"י סנהדרין עב: ד"ה בן על האב

תוס' ר"פ כאן ד"ה אי פשיט' לך

[חידושי רבי אלעזר משה הורוויץ כאן (נדפסו בש"ס ווילנא)]

גמ' יומא פה. – פה: "וכבר היה ר' ישמעאל ורבי עקיבא ... השכם להרגו ואשכחן ודאי ספק מנלן"

מנחת חינוך סי' רצו "ואני מסופק אם רשאים להרוג הרודף אחר ס' נפש ... א"כ אפי' במקום רוב ניתן להצב"נ", [וע"ע מנחת חינוך ריש סי' תר, וע"ע גמ' סנהדרין ריש דף עב: ובמאירי שם, ואכמ"ל]

מרומי שדה כאן, [הרחב דבר (הרחבות לפירוש העמק דבר של הנצי"ב על התורה) שמות כב:א]

האם יש לחלק בין דין הנרדף עצמו לדין שאר אדם המציל את הנרדף? עי' רא"ש סנהדרין ט:ד, מזרחי בראשית לב:ח ד"ה ויצר לו, [שו"ת ריב"ש סי' רלח "ועתה אבאר לך ... אבל לגבי נרדף לכ"ע אינו צריך התראה", מאירי סנהדרין עב: ד"ה ובתלמוד המערב]

האם ניתן לחלק לענין זה בין רודף לבא במחתרת? האם דיני בא במחתרת שווים לדיני רודף? עי' רמב"ם הל' רוצח פרק א הלכות ו, ז, יג; הל' גניבה פרק ט הלכות:א, ז, ט; ספר המצוות מצות עשה רלט

מנחת חינוך פרשת אמור מצוה רצה-רצו

ואני מסופק אם רשאים להרוג הרודף אחר ס' נפש כגון אסופי שנמצא והוא מחצה על מחצה דודאי ההורגו אינו נהרג עליו אם רשאים אנחנו להרוג הרודף אחריו להרגו. ונ"ל פשוט דמבואר ביומא דר' ישמעאל יליף דפ"נ דוחה שבת מבא במחתרת מה זה שספק בא על ממון וס' נפשות ורציחה גורם לשכינה שתסתלק מישראל ניתן להצילו בנפשו ק"ו כו' אם כן רואים אנו דאפי' ס' רודף מותר להורגו אם כן ה"נ. ואף דלמסקנא דחי לה דשאני מחתרת דחזקה כו' ואשכחן ודאי ספק מנלן אם כן נראה דהתירה התורה להורגו דוקא בודאי ז"א דבאמת דלא מוכח מכאן ספק אבל לפי המסקנא דשמואל יליף מוחי בהם דאף ס' פ"נ דוחה שבת אם כן כיון דחזינן אף דש"ד אינו נדחה אף מפני ודאי פ"נ מ"מ ברודף דניתן להצילו מפני פ"נ חזינן דהתירה התורה ש"ד מפני פ"נ היכי דהוי פושע כגון רודף וא"כ רציחה כזו התירה התורה מפני פ"נ כמו שאר עבירות ואם כן אפי' ספק פ"נ כיון דהוא פושע גילתה התורה דש"ד כי האי נדחה א"כ שוב אין חילוק בין ודאי פ"נ או ספק פ"נ ובהא לא פליג על ר"י דלר"י ס' פ"נ דוחה רציחה גבי רודף ה"ה לדידן אך מקרא דר"י לא מוכח ספק ומוכח מקרא דוחי בהם כיון דחזינן דהתורה התירה רציחה כזה מפני פ"נ ה"ל כשאר מצות ואם כן נדחה נמי רציחה כי האי מפני פ"נ הנ"ל כשאר מצות ואפי' מפני ספק פ"נ כנ"ל בעזהשי"ת. ולפ"ז אף ברוב עכו"ם כיון דמפקחין עליו את הגל דאין הולכין בפ"נ אחה"ר א"כ הרודף אחריו ניתן להצב"נ כיון דחזינן דעבירה דרציחה נדחית גבי רודף מפני פ"נ הו"ל כשאר עבירות דנדחין מפני פ"נ דנדחין אפי' במקום רוב כי אין הולכין בפ"נ אחר הרוב א"כ אפי' במקום רוב ניתן להצב"נ.

מרומי שדה מסכת פסחים דף ב עמוד ב

אי פשיטא לך מילתא כנהורא דאנפשות קאתי כו'. התוס' לא מפרשי כפירש"י עפ"י הסוגיא דסנהדרין. אבל גם פי' התוס' דוחק לומר דהמקרא מיירי באב על הבן דוקא. ויותר נראה דמיירי בכל אדם. מיהו הסוגיא דסנהדרין מיירי בבעה"ב עצמו דאפילו מספק רשאי להורגו. אבל בכל אדם אינו כן, אלא אם ברור לך שהוא רודף, אתה רשאי להורגו. ואם מספק אמרינן מאי חזית. ובביאור התורה כתבתי יותר בס"ד:

רבי אליהו מזרחי בראשית פרק לב פסוק ח

ויצר לו שמא יהרוג אחרים. בבראשית רבה (בראשית רבה עו, ב). יש מפרשים שמא יהרוג את עשו ויקללנו אביו. וכן מצאתיו בתנחומא, אבל מהריגתן של אחרים לא היה מצר, מפני ש"הבא להורגך השכם להורגו", כדנפקא לן מקרא ד"אם במחתרת ימצא הגנב והֻכה ומת אין לו דמים" (שמות כב, א ורש"י) לפי שבא על עסקי נפשות, שיודע שאם תמצאנו חותר לא תעמיד עצמך מלהציל ממונך, והוא בא לדעת כן שיקום עליך ויהרגך, לפיכך אמרה תורה השכם אתה והרגהו, כדאיתא בברכות פרק הרואה (ברכות נח א) ובסנהדרין פרק בן סורר (סנהדרין עב. ב).

ואם תאמר, והלא עשו גברא אלמא הוה, ושמא הביאם בעל כרחם. יש לומר, אפילו הכי לא היה להם לשמוע לו שהרי נמנו וגמרו בעליית בית נתזה בלוד: "כל עבירות שבתורה אם אומרים לו לאחד עבור ואל תהרג, יעבור ואל יהרג, חוץ מעבודה זרה וגילוי עריות ושפיכות דמים", כדאיתא בסנהדרין בפרק בן סורר (סנהדרין עד א) משמיה דרבי יוחנן משום רבי שמעון בן יהוצדק. אך קשה, דילמא לא להרוג אותו נתכוונו, אלא להרוג האחרים שהיו עמו, דהשתא לית בהו משום הבא להרגך השכם להרגו, אלא משום רודף, והרודף אחר חבירו להרגו אין הורגין אותו אלא כשאינן יכולין להציל את הנרדף באחד מאיבריו של רודף בשיקטעו ידו או רגלו וכיוצא בהם, שאז ניתן רשות (לרודף) להציל את הנרדף בנפשו של רודף, אף על פי שעדין לא הרג הרודף את הנרדף, כמו ששנינו בספרי (ספרי אות רצג על כה, יב) אליבא דחכמים, אבל אם היה יכול להציל את הנרדף באחד מאבריו ועבר והרגו, הוא כרוצח גמור. לפיכך צריך לומר ד"ויצר לו - שמא יהרוג את אחרים" לאו אעשו לחודיה קאי אלא אכולהו. וההיא דתנחומא דקאמר שמא יקללנו אביו הכי פירושא: וכי תימא בשלמא בשאר האנשים שבאו עם עשו, דין יש לו ליעקב שיצר לו, שמא יהרוג מהם, דדילמא לא נתכוונו להרוג אותו אלא את העם אשר אתו, ואינן אלא רודפים, ולא ניתן רשות להורגן, אלא כשאינו יכול להציל הנרדף באחד מאבריו, ופחד שמא יהרוג מהם ברוב בלבולו בשעת המלחמה, אף על פי שהיה יכול להציל באחד מאיבריו של רודף, אלא בעשו למה הֻצר לו, והלא עשו בודאי להורגו קא מכוין, והתורה אמרה "הבא להורגך השכם להורגו". והשיבו, כדי שלא יקללנו אביו, כי לא יחשוב אביו שעשו בא להרוג את יעקב, שהרי בחזקת כשר היה אצלו, כדנפקא לן מ"ויאהב יצחק את עשו כי ציד בפיו - שהיה צד ומרמה את אביו בפיו, אבא היאך מעשרין את התבן ואת המלח" (כה, כח ורש"י שם).